JohanHeinsen/ENO huggingface dataset:
Ribe Stifts Adresseaviser, 1845-08-06
Under 24. Juli d. A. har Hs. Maj. allern, reskriberet Cancelliet saaledes: Vi ville allernaadigst have bestemt som et udmærkelsestegn for de Mænd, som Vi herefter paa Grund af en eller anden Fortjeneste finde Anledning til at give et Beviis paa Vor allerhøieste Tilfredshed, en Fortjeneste Medaille, som paa Adversen fremstiller Vort Brystbillede med Omskrift: "Chrisian VIII Rex Daniæt, og paa Reversen er prydet med en Krands af Egeløv og Agern, i hvis Midte er anbragt Ordet "Fortjent. Paa Randen af denne Medaille skal desuden anbringes Navnet af den, som Vi dermed maatte benaade. Naar Vi ved Uddelelsen af Medaillen meddele Vedkommende Tilladelse at bære samme, bliver den at bære i et rødt Baand med et hvidt Kors, lig det, som er bestemt for Medaillen for Slaget den 2 April 1801." (C. T.)
Ribe Stifts Adresseaviser, 1845-08-06
Hs. Maj. Kongen vil ifølge Flyveposten opholde sig omtrent 4 Uger paa För, hvorefter Allerhøists. begiver sig fra För til Husum, og derfra gjennem Eiderstedt og Dithmarsken til Glückstadt og Altona. Derefter vil Hs. Majestæt opholde sig fem Dage paa Slottet i Pløen, og vende tilbage over Kiel til Sjælland, saa at Reisen kan være fuldendt inden den 18. Septbr. Hs. Kgl. Høihed Prinds Ferdinand retournerede den 1. August fra Aarhuus med det kgl. Jerndampskib Ægir". (B. T.)
Ribe Stifts Adresseaviser, 1845-08-06
Hs. Excellence Overpræsident Grev Blücher Altona er i Fredags Aftes afgaaet ved Døden. (B. T.)¬
Ribe Stifts Adresseaviser, 1845-08-06
Ledigt Embede. Byfogedembedet i Svanike og Herredsfogedembedet i Øster Herred paa Bornholm. (Opslaaet vacant d. 28. Juli. - Frue Sognekald i Odense, gammel Angivelse 500 Rd. - Ordineret Catechet og 1ste Lærer-Embedet ved Borgerskolen i Aalborg, Løn 600 Rbd. samt friBolig eller 100 Rbd. til Huusleie, men uden andre Emolumenter. Det vil paaligge den, der ansættes i Embedet, deels at undervise i Religion i Friskolens øverste saavel Drenge som Pige=Klasse, men forøvrigt kun at meddele Underviisning i Borgerskolen, deels at prædike i Budolphi Kirke til Aftensang paa den anden af de 3 store Festdage, Juul, Paaske, Pintse, samt paa Nytaarsdag, paa Daabsfesten, Nadver festen og Reformationsfesten. (Begge de sidstnævnte Embeder ere opslaaede vakante den 29. Juli. - Huusfoged Embedet i Gottorp Amt. (C. T.
Ribe Stifts Adresseaviser, 1845-08-06
Altona Kvægmarked. Den 28. Julii vare 566 Stkr. stort Hornkvæg paa Markedet, hvoraf 422 solgtes. Tildrivter fra det Mecklenborgske udgjorde circa 100 Stkr., og 100-110 Stkr. solgtes til England. Handelen gik noget bedre end i forrige Uge. (Dok.)
Ribe Stifts Adresseaviser, 1845-08-06
Ribe. Jndklarerede Skibe. D. 24. Juli. J.P. Andersen af Sønderho, Galease Anna, fra Mandal med Trælast; J. H. Aarre af Sønderho, Galease Emanuel, fra Lillesand med Trælast. D. 25.: L. Christensen af Hjerting, Evert Nicoline Sophie, fra Fohr, ledig. D. 30.: J. N. Brink af Fano, Evert Mette Marie, fra Rendsborg med Jernstøbegods og Glasvarer.
Ribe Stifts Adresseaviser, 1845-08-06
Udklarerede Skibe. D. 24. Juli. A. P. Sørensen af Sønderho, Galease Anna Caroline, til Amsterdam med Uld. D. 26. J. P. Andersen af Sønderho Galease Anna, til Østerriisøer med Ballast. D. 28. N.T. Nielsen af Sønderho, Galease Concordia, til Lillesandmed Ballast. D. 29. N. J. Kromann af Sønderho, Evert Anna, til Fohr med Steenkalk og Ho. D. 1. August: C.C. Christensen af Sønderbo, Evert Fru Anna, til Føhr med Tørv. D. 2.: L. Christensen af Hjerting, Evert Nicoline Sophie, til Føhr med Tørv. D. 4. H. J. Schmidt af Rom, Evert Dorthea, til Altona med Smør.
Ribe Stifts Adresseaviser, 1845-08-06
Bekjendtgjørelser. Aar 1845, den 27. Juni, blev i Skive Bytingsret afsagt Dom i Sagen: Toldforvalter Lund i Holstebroe contra Kjøbmand og Borgerrepræsentant Jacob Hald i Skive, og saaledes: kjendt for Ret: "Den af Jndstævnte, Kjøbmand og Borgerrepræsentant Jacob Hald i Skive, i den i Bladet Ny Jyllandspost, Nr. 42 af 23. October 1843 indrykkede Artikel med Overskrift "En Lyd fra Holstebro eller den ubehagelige Anholdelse for Vedkommende om Citanten, Toldforvalter Lund i Holstebroe, brugte og her foran ommeldte fornærmelige Udlaaladelser bør døde og magtesløse at været For sit i denne Anledning brugte Forhold bør Jndstævnte Kjøbmand J. Hald, til Skive Kjøbstads Fattigkasse bøde 50 Rbd. S., skriver halvtredsindstyve Rigsbankdaler Sølv, samt være den i Forordningen 27. September 1799 § 20 bestemte Censur undergiven i eet Aar.
Ribe Stifts Adresseaviser, 1845-08-06
Fremdeles bør Jndstævnte til vedkommende Rettensbetjent udrede det Retsgebyhr, som skulde have været erlagt, eller endnu erlægges, og Godtgjørelse for det stemplede Papir, som skulde have været forbrugt, eller endnu forbruges, hvis Sagen ikke for Citanten havde været beneficeret, ligesom Jndstævnte endvidere bør erstatte Citanten Omkostningerne paa den under Sagen fremlagte Notarialforretning og Porto i Anledning af Sagen efter Regning; samt til den befalede Sagfører, Procurator Repsdorph i Holstebroe, betale Salarium 20 Rbd. Sølv, skriver tyve Rigsbankdaler Sølv, og Diætpene tilligemed Befordrings=Omkostninger, efter Overøvrighedens nærmere Bestemmelse. At efterkommes inden 15 Dage efter denne Doms lovlige Forkyndelse under Adfærd efter Loven." Hvilket i Overeensstemmelse med Forordningen af 27. September 1799 § 20 herved bringes til offentlig Kundskab. Skive Byskriver=Contoir, den 8. Juli 1845. Hansen.
Ribe Stifts Adresseaviser, 1845-08-06
At Redacteuren af Bladet Kjøbenhavnsposten, J. P.M. Grune, under Dags Dato er beordret tiltalt for Overtrædelse af Trykkefrihedslovgivningen med Hensyn til Jndholdet af et i bemeldte Blads under Beslag lagte Nr. 167 for den 22, dennes indrykket Stykke, det bekjendtgjøres herved i Overeensstemmelse med Frdn. 27. Septbr. 1799 § 18. Det Kongelige Danske Cancelli, den 21. Juli 1845.
Ribe Stifts Adresseaviser, 1845-08-06
J Overeensstemmelse med Forordningen af 27. September 1799 § 20 bringes herved til offentlig Kundskab, at i en mod forhenværende Redacteur af Bladet "Corfaren, Kobbertrykker C. D. Krag, for Overtrædelse af Trykkefrihedslovgivningen anlagt Justitssag er Mandagen den 28. Juli 1845. inden Høiesteret afsagt saadan Dom: "Christian Daniel Kragh bor hensættes i Fængsel paa Vand og Brød i 2 Gange 4 Dage, samt være undergiven den i Forordningen af 27. September 1799 § 20 fastsatte livsvarige Censur. J Henseende til Actionens Omkostninger bør Landsover- samt Hof- og Stadsrettens Dom ved Magt Trykt i Ribe hos Chr. sal. Hyphoff. at stande. J Salarium til Advocat Rotwitt for Høiesteret betaler Tiltalte 30 Rbd. Høiesterets Justitscontoir den 28. Juli 1845. Hammerich.
Ribe Stifts Adresseaviser, 1845-08-06
Efter Communalbestyrelsens Begjæring bliver Fredagen den 8de dennes, Eftermiddag Kl. 3, og hvis Regnveir skulde indtræffe, Dagen efter til samme Klokkeslet, afholdt Auction i Ribe Mose over et Parti strøgne Klyne, som og over Bortleie af nogle Englodder til Høslet for indeværende Aar. Auctionen begynder i Riiskjærfennen. - Conditionerne erfares ved Auctionen til hvilken Lysthavende indbydes. Ribe, den 2 August 1845. Stricker.
Ribe Stifts Adresseaviser, 1845-08-06
Arvingerne efter forhenværende Apotheker Havemanns afdøde Enke indkaldes herved, i Henhold til Placaten af 21 April 1824 § 2, til en Skiftesamling, som vil blive afholdt i Stervbogaarden Nr. 32 paa Veile Byes Nørregade Mandagen den 25. August, Formiddag Kl. 10, for i Forening med undertegnede Boets Executorer at tage Beslutning i Anledning af de ved Auctionerne den 31. Juli og 18. August næstkommende gjørende Bud paa Boets faste Eiendomme, nemlig Stervbogaarden beliggende i Veile Kjøbstad, og en Skovparcel i Vinding Skov m.v. Veile, den 29. Juli 1845. Gylding sen. Borch.
Ribe Stifts Adresseaviser, 1845-08-06
Løverdagen den 9de Augnst næstk., Formiddag Kl. 10, afholdes offentlig Licitation paa Varde Raadstue, over Reparationen af 4 Træbroer i Osse Sogn; hvilket herved til Lysthavendes Efterretning bekjendtgjøres. Conditioner og Overslag ere forinden Licitationen til Eftersyn paa mit Contoir. Skads Herredscontoir, den 29. Juli 1845. Crone.
Ribe Stifts Adresseaviser, 1845-08-06
Løverdagen den 30. August førstkommende, Formiddag Kl. 10, bliver paa Bølling Nørre Herreders Tingsted, i Skjern Sogn, afholdt en Skiftesamling i Stervboet efter afdøde Kirkesanger og Skolelærer Hans Jacob Jensen, Bork af Nørrebork, hvor Repartition vil blive fremlagt og Boet om mulig sluttet; hvilket herved, efr. Placat 21. April 1824, bekjendtgjøres, Arvingerne og Creditorerne til Efterretning. Bølling Nørre-Herreders Contoir, paa Petersminde i Skjern den 25. Juli 1845. Jansen.
Ribe Stifts Adresseaviser, 1845-08-06
Pap- og Futeralmager-Arbeide.
Ribe Stifts Adresseaviser, 1845-08-06
Undertegnede anbefaler sig med et betydeligt smukt Udvalg af Pap- og Futeralmagerarbeide, Brevtasker m. m., passende til Foræringer. Ribe, d. 31. Juli 1845. Andr. Andersen, Boghandler og Bogbinder.
Ribe Stifts Adresseaviser, 1845-08-06
At jeg er blevet forsynet med en Deel Mode pynt, saasom Kapper, Hatte og Baand samt Blomster, saavel nylig hjemkomne, som ogsaa for en Deel af de Vare, som forhen tilhørte Mad. Buch, giver jeg mig herved den Frihed at bekjendtgjøre. Et Christentøi og et Brudesmykke er hos mig at faae tilleie. A. Bruun. Ribe, den 29. Juli 1845.
Ribe Stifts Adresseaviser, 1845-08-06
Sagomeel, chinesisk syltet Ingefær, saavel i Bojaner som mindre Dele, ægte Schweitzerost, flere Slags Compoy og Congo af Skibet den danske Eegs sidst hjembragte Ladning, samt alle andre til Urtekram handelen henhørende Varer bekommes billig hos Frederik Kolvig i Ribe.
Ribe Stifts Adresseaviser, 1845-08-06
Ved samme Leilighed undlader jeg ikke at anbefale mig til d'Hrr. Handlende i Varde, Ringkjøbing og andre Steder, som Spediteur.
Ribe Stifts Adresseaviser, 1845-08-08
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff No 92. Fredagen den 8 August.
Ribe Stifts Adresseaviser, 1845-08-08
Udenlandske Efterretninger. Preussen. Den 29. Juli fandt den første krist-katholske Gudstjeneste Sted i Posen i den evangeliske Kirke. under Præsten Czerskis Ledelse, hvilket gav Anledning til alvorlige urolige Optrin. Dagen før stod Czerski Fare for at blive stenet af nogle fanatiske Fruentimmer, hvilket dog blev forhindret ved hans Ledsagere, og paa Døren til hans Bolig fandtes en Seddel, hvori han truedes med Døden. Erkebispen af Przylucki gik til Politipræsidenten og overleverede ham en Petition med 1200 Underskrivter, hvori der protesteredes mod Gudstjenesten og gjordes opmærksom paa, at man af Folkets Stemning kunde have Grund til at befrygte et voldsomt Angreb paa Kirken. Præsidenten erklærede imidlertid, at han vilde sætte Magt imod Magt. Næste Dag skulde en Procession til Ære for den polske Konge Miecislausl., der begrundede Kristendommen i Polen, finde Sted, Præsterne gik fra Huus til Huus og sendte ridende Bud paa Landet for at indbyde til Festen og for at opbringe Folket med Czersky. Kl. 9 blev en Pistol affyret ud af et Vindue paa Torvet, hvorpaa Folket strømmede til fra alle Smaa Gader og Værtshuse; under Hurra og Raabet: Leve Polen, ned med Czerskil angrebe de Politibetjentene og mishandlede dem indtil de søgte Tilflugt hos den forstærkede Hovedvagt, der holdt Angriberne tilbage indtil Kavalleriet jagede dem fra hverandre. Czerski havde imidlertid begivet sig til Kirken og Gudstjenesten sluttedes uforstyrret, idet Kirken var omringet af Militære. Da Processionen til samme Tid var forbi og medens de af Munkene opbragte Katholiker strømmede ud af deres Kirke for at søge Czerski havde denne forladt Byen med Posten. Nu blev Folket yderst opbragt og begyndte at angribe Hovedvagten med Stene, især vare Landboerne de Angribende; men det lykkedes dog snart Kavalleriet at adsplitte Oprørerne, hvorved 13 bleve saarede. 40 Personer ere fængslede.
Ribe Stifts Adresseaviser, 1845-08-08
Tydskland. Den jødiske Rabbinerforsamling i Frankfurt a. M. har nu sluttet sine interessante Møder efter først at have eenstemmigen antaget et at Dr. Geiger stillet Forslag og Befordringen af en jødisketheologisk Fakultets Oprettelse og nedsat en Komitee af Doctorerne Geiger, Philipson af Leipzig, Stein af Magdeburg, Holdheim af Schwerin og Salomon af Hamborg for at virke til Øiemedets Fremme.
Ribe Stifts Adresseaviser, 1845-08-08
Spanien. J Malaga er opdaget en Sammensværgelse, der især er betænkelig ved flere Militæres Deeltagelse. Blandt de talrige Fængslede befinder sig Kommandanten Lara, Officerer, mange Sergeanter, Advocater osv. De Sammensvorne vilde marschere mod Granada, for derfra at række Oprørerne i Valencia og Catalonien Haanden. - Det hedder, at Don Carlos vil fra Badet i Greoulx begive sig til Paris og derfra afreise til sit fremtidige Opholdssted Rom.
Ribe Stifts Adresseaviser, 1845-08-08
Amerika. J Quebek fandt atter den 28. Juni en uhyre Jldebrand Sted; 33 Gader ere brændte og 1315 Huse ødelagte. Skaden anslaaes til 1,250 Pd. Sterl. Med de den 28 Mai brændte Huse ligge nu ialt 2,947 i Gruus.
Ribe Stifts Adresseaviser, 1845-08-08
Indenlandske Efterretninger. Den nye Rentekammer-Deputerede, Etatsraad Bang, er bleven tilstaaet 4500 Rbd. i Gage, skjøndt den normerede Gage for den yngste Deputerede i Rentekammeret kun er 2600 Rbd.; men da Bang ikke har kunne tiltræde sin nye Post uden at afgive Universitetets Qvæstur, og maaskee flere Forretninger, har han ikke villet modtage den ham tilbudte Ansættelse uden fuldt Æqvivalent. At iøvrigt Kammeret har gjort en heldig Acqvisition ved at faae en saa kundskabsrig og dygtig Forretningsmand, som Etatsraad Bang anerkjendt er, derom kan der ingen Tvivl være. Man har i længere Tid talt om, at Etatsr. Unsgaard ønskede at ombytte sin Plads som Deputeret i Rentekammeret med en Stiftamtmands-Post, da Arbeidet i Kammeret er vel anstrængende; det turde dog være tvivlsomt, om det vil skee, da man paa høiere Steder ikke vil undvære denne dygtige Mand i Collegiet. (O. Th. A.)
Ribe Stifts Adresseaviser, 1845-08-08
Advocat Lehmann er afreist til London med sin Kones Onkel, Consul Alfred Hage. Rimelgviis er det en Deel for at adsprede sig, men man siger og saa, at det er for at tjene Consul Hage som juridisk Consulent. (O. Th. A.)
Ribe Stifts Adresseaviser, 1845-08-08
Den høistfortiente Skolemand, Etatsraad og Rector emeritus, Dr. N. Lang Nissen, er i Løverdags (d. 2. ds.) pludselig afgaaet ved Døden under et Besøg hos sin eneste Søn, Overlærer Nissen i Frederiksborg. Den Afdøde var født den 21. Februar 1771 i Ribe, hvor hans Fader var Organist ved begge Kirker. Af denne bestemt for den geistlige Stand, indsattes har i Byens latinske Skole. Allerede tidlig mistede han sine Forældre og dimitteredes i Aaret 1787 tilligemed en 2 Aar ældre Broder til Universitetet. Særdeles Omstændigheder gave imidlertid hans Studeringer en anden Retning, end den oprindelig bestemte, idet de private Underviisninger, hvormed han sysselsatte sig, førte nogle Elever af ualmindelige Aandsevner til ham, og der udvikledes saaledes hos ham en særdeles Lyst til Lærefaget. hvilket han nu, skjøndt Skoleveien paa den Tid just ikke havde noget meget Tillokkende hos sig, besluttede at gjøre til sit Hovedmaal. Da Digteren Samsøe, i Aaret 1793 tog sin Afsked som Collega ved Latinskolens tredie Classe, blev han dennes Eftermand.
Ribe Stifts Adresseaviser, 1845-08-08
J dette temmelig byrdefulde Embede, der medførte Timers Arbeide daglig, tilendebragte han desuagtet sine Studier til Skoleembedsexamen, hvilken han underkastede sig den 25. April 1794, med Charakteren Laudabilis og Tilføiende: "at have saavel ved de skrivtlige Specimina som ved den mundtlige Examen fuldkommen tilfredsstillet Examinatores." (B. T.)
Ribe Stifts Adresseaviser, 1845-08-08
En af Kjøbenhavns driftigste Kjøbmænd, Grosserer Jacob Holm, er i Søndags Eftermiddag afgaaet ved Døden i sit 77de Aar. Han havde ved egen Virksomhed opsvunget sig til at blive en af de første Grosserere og en af de største Skibsrhedere; han beskjeftigede sig ogsaa meget med forskjellige Grene af Jndustrien og anlagde flere Fabriker. Sit bedste og varigste Minde har han sat sig i den store Række Huse, som han lod opføre paa Christianshavn, for største Delen til Bolig for sine paa Pladsen der ansatte Arbeidere. (B. T.)¬
Ribe Stifts Adresseaviser, 1845-08-08
J Aalb. Avis meddeles følgende Korrespondent Artikel: "O. Th. Av. vil corrigere vor Beretning om en Undersøgelses-Reise til Silkeborg derhen, at den ikke foretages af den Cancellideputerede, Conferentsraad Lange, men af Statsraad Unsgaard. Hin Avises Correspondent skulde imidlertid ei befatte sig med Rettelser, naar han ei selv veed bedre Beskeed. Commissionen bestaaer nemlig af d'Herrer Lange og Unsgaard med en ledsagende Cancellist. Samme Avis vil ikke heller vide af nogen Statsmands-Fortienstlighed hos afdøde Krabbe-Carisius at sige. Naar man imidlertid vil tale med Kjendermine, maa man ogsaa have Jndblik i den indre Historie, som navnlig betegner Diplomaternes Bane, og Enhver kjender af denne saa meget, at Krabbe Carisius ibl. a. netop i det vigtige Spørgsmaal og Slesvigs Forhold til Danmark har viist en Holdning og Charakteer, der gjør ham som Statsmand og Fædrelandsven lige Ære. Krabbe-Carisius var udentvivl en af de dueligste og kraftigste Diplomater, Danmark i en Række af Aar har talt."
Ribe Stifts Adresseaviser, 1845-08-08
Den 22. Juli kom Hertugdømmerne Slesvigs, Holsteens og Lauenborgs Anliggender til Forhandling i den würtembergske Stænderforsamling i Stuttgard ifølge skeet Andragende af den Deputerede Duvernoy. Skjøndt Slesvig ikke tilhørte det tydske Forbund, saa meente Proponenten dog, at dette maatte anbefales til de tydske Fyrsters Varetægt som et tydsk Land, som et beskyttende Bolværk for Tydskland mod Nordens truende Magt. Den Deputerede Deffner henledede Forsamlingens Opmærksomhed paa de Ulykker, som opstaae deraf, at fremmede Fyrster regiere over tydske Gebeter og derved faae Jndflydelse paa hele Tydskland. Den nedsatte Commission indskrænkede sig til, alene at anbefale Holsteen og Lauenborg til Regeringens Omsorg, en Form, som til Slutning bifaldtes af Forsamlingen. "Dannevirke opfordrer det kongelige Amthuus i Haderslev til, under sine Forhører over Festsagen fra Erlevbanke, tillige at indstævne Hr. Tingskriver Dr. Meyer for sit eget eller, hvis dette ikke er i sin Orden, for Overretten, for at han kan faae Leilighed til at afgive Forklaring over, om det er sandt, hvad Rygtet fortæller, at han under Festen har udbragt et Raab for de danske Kieltringer", og hvem han herunder har forstaaet; ligeledes i samme Øiemed at indstævne et andet anseet Festmedlem, hvilket den opmærksomme Politimester, Herredsfoged Petersen, nærmere vil kunne betegne, der har rettet et Festraab mod de danske Svinehunde." At saadanne Straal fra Fest pladsen indenfor maa have været opæggende for den udenfor staaende Folkemængde, er naturligt, og maae ventelig ogsaa have den Revielse til følge, som de forskylde.
Ribe Stifts Adresseaviser, 1845-08-08
Jtzehoer Wochenblatt fortæller, at de Skamlingsbanke=Gjæster, som fulgte tilbage med Dampskibet Frederik den 6te til Kjøbenhavn, bleve forulempede af Gadedrengene i Flensborg, da de gik omkring der med den danske Kokarde for at besee Staden, og ar dette især var Tilfældet under en Extursion til Glücksborg. Efter en paalidelig Tilstedeværende kunne vi forsikkre, at dette er en af de kompletteste Udsandheder, som Jtzeboeren nogensinde har produceret. Men hvad skal man sige om et Blad, der er fræk nok til at spørge i denne Anledning: "Men hvilke Fornuftige og Fredeligtsindede vilde vel ogsaa kjæk og udfordrende træde en tydsk Stads Beboere imøde med den danske Kokarde? Hvad vilde man sige i Danmark naar et Dusin Slesvig=Holsteinere vilde lande i en dansk By og offentlig prale med tydske Emblemer." Vi kunne imidlertid forsikkre Jtzehoenen, at et Selskab af Holstenere eller andre Tydskere ville i enhver dansk By blive modtagne med Gjæstfrihed og Artighed, medens det let kunde hende sig, at det Modsatte blev Tilfældet, dersom en Deel Slesvigholstenere indfandt sig i en dansk By med deres oprørske Emblemer.
Ribe Stifts Adresseaviser, 1845-08-08
Hs. Maj. Kongen og Kronprindsen ankom i Mandags Aftes Kl. 9 til Varde, ledsaget af en Deel Bønder tilhest, efter at have beseet Nymindegab og de saakaldte Tipper, og traadte af hos Byfogden. Uagtet det korte Ophold, 2 Timer, gav Hs. Majestæt, dog Audiens. Ved Nørre- og Sønderport samt uden for Byfogdens Bolig vare Æresporte opreiste.
Ribe Stifts Adresseaviser, 1845-08-08
Kjøbenhavns Børs-Kours, d. H. August: Bank-Diskonto 4 pCt. Norske Speciessedler - - Rbd. i Sedler. Nationalbankaktier 152 1/2 a 152 1/2 Rbd. Sølv.
Ribe Stifts Adresseaviser, 1845-08-08
Ribe. Til Beretningen og Kronprindsens Besøg i vor By ville vi endnu tilføje, at Hs. Kgl. Høihed har yttret, at han snart atter vil gjæste Ribe. En Miil herfra, i Kalslund, blev Hs. Kgl. Høihed modtagen af Frøs og Calslund Herreders Sognefogder tilhest med Dannebrogsfanen, og i Lintrup Kro modtoges han af Eleverne fra Høiskolen i Rødding og en Deel andre Sognefogder og Bønder fra Nordslesvig, som alle med Dannebroge i Spidsen ledsagede ham til Skodborghuus.
Ribe Stifts Adresseaviser, 1845-08-08
Efter Aftensangsprædiken i Søndags bekjendt gjorde Hr. Pastor Pontoppidan, at han om Eftermiddagen paa de Søndage, da ingen Aftensang finder Sted, vilde holde Bibellæsninger i Domkirken et Foretagende, som vi ønske maa blive understøttet med saa megen almindelig Deeltagelse, som det visseligen fortjener. Næstkommende Søndag Eftermiddag Kl. 2 læser Hr. Pontoppidan første Gang.
Ribe Stifts Adresseaviser, 1845-08-08
12te Søndag efter Trinitatis, den 10. August, prædiker i Domkirken Hr. Stiftsprovst Daugaard. – J St. Cathrine Kirke prædiker Hr. Pastor de Thurah.
Ribe Stifts Adresseaviser, 1845-08-08
Bekjendtgjørelser. Efter 17 Aars lykkelige Ægteskab bortkaldtes af Herren Fredagen den 1. August min gode Ægtefælle Lauriz Eiler, Provst og Sognepræst for Leirskov og Jordrup, i en Alder af 48 Aar, dybt savnet af mig og 7 uforsørgede Børn. Leirskov Præstegaard, den 8. August 1845. Dorthea Eiler, født Krarup.
Ribe Stifts Adresseaviser, 1845-08-08
Fredagen den 15. August, Eftermiddag Kl. 2, holder det forenede Bibel- og Missionsselskab for Ribe og Omegn sit aarlige Høitidsmöde i Ribe Domkirke. Hr. Biskop Müller holder Talen.
Ribe Stifts Adresseaviser, 1845-08-08
De Gravsteder paa denne Byes Kirkegaard, som ere udtagne i Aaret fra 1. Juli 1824 til 1. Juli 1825 ville fra næstkommende Mikkelsdag blive sløifede, saafremt de ei forinden søges fornyede hos undertegnede Kirkeværgere. Ribe, den 7. August 1845. Andersen. Orbech.
Ribe Stifts Adresseaviser, 1845-08-08
Næstkommende Mandag den 11. dennes, om Morgenen Kl. 7, indbrændes Kreaturer til Eftergræsning paa Ribe Holme indeværende Efterhøst i Kæmner Guldbergs Gaard imod Erlæggelse af 18 ls. pr. Hoved til Holmkassen og 2 ls. i Brændepenge til Kæmneren. Ribe, den 7. August 1845. Holmopsynet. Trykt i Ribe hos Chr. sal. Hyphoff.
Ribe Stifts Adresseaviser, 1845-08-08
Lodsedlerne til indeværende Classelottories 5te Classe ere at fornye forinden 12te dennes. Ribe, d. 7. August 1845. Henr. sal. Dessauer.
Ribe Stifts Adresseaviser, 1845-08-08
Gode søde Ost og nye Spegesild bekommes billig hos Rasmus N. Gregersen.
Ribe Stifts Adresseaviser, 1845-08-08
Hvor to Disciple kunne faae Kost og Logis, anviser Adressecontoiret.
Ribe Stifts Adresseaviser, 1845-08-08
En sund Amme kan faae Plads naar hun melder sig til Stiftsphysikus Kjær i Ribe.
Ribe Stifts Adresseaviser, 1845-08-08
Flere Karle ere Conditionsøgende til førstkommende Skiftetid eller 1ste November. De, der have Brug for een eller flere af disse, ville behage at henvende sig til Otto G. Bøgh. Ribe Fæstecontoir, den 7. August 1845.
Ribe Stifts Adresseaviser, 1845-08-08
Das Dampsschiff Friedrich Vl., Capt. P. M. Hess, trift regelmasig jeden Sontag Nachmittag von Copenhagen hier ein, und gedt jeden Montag Morgen, 9 Uhr von hier nach Copenhagen Retour, so wohl auf der Hier- als Retourreise lauft das Schiff folgende Platze an, als Brusnis, Svendburg, Lohals, Gaabense, Stubbekjøbing und Grønsund.
Ribe Stifts Adresseaviser, 1845-08-08
Wegen Mitnahme von Passagiren und Stückgutern wird nahere Nachricht ertheilt im Comptoir des Dampschiffe bei P. A. Petersen.
Ribe Stifts Adresseaviser, 1845-08-08
Flensburg i Juli 1845.